
48 DR.30.9.2004 

 
 

Keduanya Tuan Pengerusi, saya ingin sebutkan bahawa untuk kita menjaga 
kemuliaan Parlimen, kuasa, keutuhan, kekebalan Parlimen ini mestilah kita kukuhkan 
dan perkuatkan.  Saya ingin rujuk kepada kes yang melibatkan Ahli-ahli Yang 
Berhormat kita dalam penggal yang lalu, tiba-tiba di atas inisiatif kawan-kawan di sini 
juga diselidiki dan kemudiannya akhirnya selepas berbagai-bagai ucapan oleh Menteri-
menteri yang terlibat, dua di kalangan Ahli-ahli Yang Berhormat ketika itu didakwa di 
mahkamah iaitu Yang Berhormat bagi Kota Bharu ketika itu dan Yang Berhormat bagi 
Jeli ketika itu. Mereka didapati dituduh di atas kes membuat tuntutan salah dan rasuah 
dan sebagainya. 

Tuan Pengerusi, sebagaimana yang kita tahu berbelas-belas anggota Dewan 
Rakyat ketika itu disiasat dan kita ketahui di kalangan kita bahawa tidak hanya dua 
orang ini sahaja yang boleh didapati dan boleh  sesuai untuk didakwa di mahkamah.  
Kita mendapati bahawa pendakwaan ini adalah pendakwaan terpilih, kita dapati 
bahawa pendakwaan ini ada motif politik yang tidak baik di kalangan pihak kerajaan.  
Jadi saya ingin menyeru dan menuntut di sini bahawa kes seperti ini yang melibatkan 
Ahli-ahli Yang Berhormat di Dewan yang mulia ini, dibicarakan dan dikaji dan 
sebagainya, dihukum di sini dan tidak semudah itu untuk tuntutan politik tertentu ketika 
itu dibawa dan dihadapkan di mahkamah… 

Jadi, saya rasa itu adalah satu perkara yang penting jika kita benar-benar ingin 
menjaga dan meningkatkan kemuliaan Dewan yang mulia ini. 

Ketiganya, Tuan Pengerusi, saya juga ingin mencadangkan supaya oleh 
kerana teknologi Dewan ini begitu canggih dan baik sekali, dan terbilang sekali 
berbanding dengan dewan-dewan Parlimen di seluruh dunia ini supaya Ahli-ahli Yang 
Berhormat diberikan secara tanpa kita memohonnya teks-teks ucapan mereka, malah 
CD dengan gambar video mereka secara automatik.  Maknanya mungkin tiap-tiap tiga 
bulan sekali segala ucapan kita diberikan kepada kita supaya ianya mudah untuk kita 
simpan sebagai rekod untuk kita, jika terpaksa menunjukkan kepada rakyat di bawah 
yang kita menjadi Ahli Dewan Rakyatnya tentang sumbangan dan perkhidmatan kita di 
Dewan yang mulia ini.  Jadi, saya fikir ini adalah satu teknologi yang amat mudah 
dilakukan memandangkan kecanggihan teknologi yang kita sudah ada sekarang ini.   

Keempatnya, Tuan Pengerusi, tentang Parlimen juga.  Untuk meningkatkan 
lagi mutu anggota-anggota Parlimen kita, saya menyarankan supaya boleh 
dipertimbangkan yang Ahli-ahli Yang Berhormat ini, dibenarkan untuk melawat 
Parlimen-parlimen luar daripada Malaysia, sekurang-kurangnya untuk satu penggal ini 
sekali sama ada melawat Parlimen untuk mengikuti, mengetahui dan mempelajari cara 
perjalanan  Parlimen-parlimen lain seperti Parlimen Indonesia, Singapura, Jakarta, 
Bangkok dan sebagainya dan juga kalau tidak itu pun, dibenarkan untuk mengunjungi 
negara-negara apabila pilihan raya diadakan di negara-negara yang berkenaan sama 
ada Pemilu di Indonesia baru-baru ini ataupun mungkin juga pilihan raya yang 
dilakukan di Hong Kong untuk legislative council Hong Kong baru-baru ini, perkara-
perkara seperti itu perlu dipertimbangkan.   

Tuan Pengerusi, saya cuba untuk melajukan lagi ucapan saya iaitu menyentuh 
tentang Petronas di bawah Jabatan Perdana Menteri.  Saya ingin merayu dengan 
mudah dan ringkas supaya royalti minyak untuk negeri Terengganu diberikan kembali.  
Walaupun ianya sekarang di bawah pentadbiran Barisan Nasional, walaupun ianya 
ditarik kerana ianya pada ketika itu negerinya di bawah pentadbiran PAS dan Barisan 
Alternatif, tetapi saya merayulah bagi pihak rakyat Terengganu, hak mereka kepada 
royalti minyak 5% itu dipulihkan kembali.   

Saya juga ingin merayu bahawa negeri Kelantan diberikan royalti minyak yang 
setaraf dan sesuai dengan minyak yang dijumpai di lautan yang berhadapan dengan 
negeri Kelantan, dan tidak ada lagi perkara ketidakadilan seperti ini diteruskan demi 
untuk kepentingan rakyat.   

Kita tidak mahu hanya bercakap tentang agenda Melayu di Dewan 
Perhimpunan Agong UMNO sahaja, Tuan Pengerusi, tetapi apabila kita berkuasa, 
jangan kita salah gunakan kuasa itu untuk menarik hak rakyat ini dan kalau hak ini 
ditarik, sebagaimana yang berlaku dan sebab antaranya harga minyak naik melebihi 
USD50 satu tong sekarang ini, ialah kerana ketakutan bahawa rakyat Nigeria di tempat 
di mana didapati tempat perlombongan minyak di Nigeria itu  akan memberontak 
kerana minyak itu tidak dapat apa-apa kepentingan kepada mereka.   



Keduanya Tuan Pengerusi, saya ingin sebutkan bahawa untuk kita menjaga kemuliaan Parlimen, kuasa, keutuhan, kekebalan Parlimen ini mestilah kita kukuhkan dan perkuatkan. Saya ingin rujuk kepada kes yang melibatkan Ahli-ahli Yang Berhormat kita dalam penggal yang lalu, tiba-tiba di atas inisiatif kawan-kawan di sini juga diselidiki dan kemudiannya akhirnya selepas berbagai-bagai ucapan oleh Menteri- menteri yang terlibat, dua di kalangan Ahli-ahli Yang Berhormat ketika itu didakwa di mahkamah iaitu Yang Berhormat bagi Kota Bharu ketika itu dan Yang Berhormat bagi Jeli ketika itu. Mereka didapati dituduh di atas kes membuat tuntutan salah dan rasuah dan sebagainya. Tuan Pengerusi, sebagaimana yang kita tahu berbelas-belas anggota Dewan Rakyat ketika itu disiasat dan kita ketahui di kalangan kita bahawa tidak hanya dua orang ini sahaja yang boleh didapati dan boleh sesuai untuk didakwa di mahkamah. Kita mendapati bahawa pendakwaan ini adalah pendakwaan terpilih, kita dapati bahawa pendakwaan ini ada motif politik yang tidak baik di kalangan pihak kerajaan. Jadi saya ingin menyeru dan menuntut di sini bahawa kes seperti ini yang melibatkan Ahli-ahli Yang Berhormat di Dewan yang mulia ini, dibicarakan dan dikaji dan sebagainya, dihukum di sini dan tidak semudah itu untuk tuntutan politik tertentu ketika itu dibawa dan dihadapkan di mahkamah... Jadi, saya rasa itu adalah satu perkara yang penting jika kita benar-benar ingin menjaga dan meningkatkan kemuliaan Dewan yang mulia ini. Ketiganya, Tuan Pengerusi, saya juga ingin mencadangkan supaya oleh kerana teknologi Dewan ini begitu canggih dan baik sekali, dan terbilang sekali berbanding dengan dewan-dewan Parlimen di seluruh dunia ini supaya Ahli-ahli Yang Berhormat diberikan secara tanpa kita memohonnya teks-teks ucapan mereka, malah CD dengan gambar video mereka secara automatik. Maknanya mungkin tiap-tiap tiga bulan sekali segala ucapan kita diberikan kepada kita supaya ianya mudah untuk kita simpan sebagai rekod untuk kita, jika terpaksa menunjukkan kepada rakyat di bawah yang kita menjadi Ahli Dewan Rakyatnya tentang sumbangan dan perkhidmatan kita di Dewan yang mulia ini. Jadi, saya fikir ini adalah satu teknologi yang amat mudah dilakukan memandangkan kecanggihan teknologi yang kita sudah ada sekarang ini. Keempatnya, Tuan Pengerusi, tentang Parlimen juga. Untuk meningkatkan lagi mutu anggota-anggota Parlimen kita, saya menyarankan supaya boleh dipertimbangkan yang Ahli-ahli Yang Berhormat ini, dibenarkan untuk melawat Parlimen-parlimen luar daripada Malaysia, sekurang-kurangnya untuk satu penggal ini sekali sama ada melawat Parlimen untuk mengikuti, mengetahui dan mempelajari cara perjalanan Parlimen-parlimen lain seperti Parlimen Indonesia, Singapura, Jakarta, Bangkok dan sebagainya dan juga kalau tidak itu pun, dibenarkan untuk mengunjungi negara-negara apabila pilihan raya diadakan di negara-negara yang berkenaan sama ada Pemilu di Indonesia baru-baru ini ataupun mungkin juga pilihan raya yang dilakukan di Hong Kong untuk legislative council Hong Kong baru-baru ini, perkara- perkara seperti itu perlu dipertimbangkan. Tuan Pengerusi, saya cuba untuk melajukan lagi ucapan saya iaitu menyentuh tentang Petronas di bawah Jabatan Perdana Menteri. Saya ingin merayu dengan mudah dan ringkas supaya royalti minyak untuk negeri Terengganu diberikan kembali. Walaupun ianya sekarang di bawah pentadbiran Barisan Nasional, walaupun ianya ditarik kerana ianya pada ketika itu negerinya di bawah pentadbiran PAS dan Barisan Alternatif, tetapi saya merayulah bagi pihak rakyat Terengganu, hak mereka kepada royalti minyak 5% itu dipulihkan kembali. Saya juga ingin merayu bahawa negeri Kelantan diberikan royalti minyak yang setaraf dan sesuai dengan minyak yang dijumpai di lautan yang berhadapan dengan negeri Kelantan, dan tidak ada lagi perkara ketidakadilan seperti ini diteruskan demi untuk kepentingan rakyat. Kita tidak mahu hanya bercakap tentang agenda Melayu di Dewan Perhimpunan Agong UMNO sahaja, Tuan Pengerusi, tetapi apabila kita berkuasa, jangan kita salah gunakan kuasa itu untuk menarik hak rakyat ini dan kalau hak ini ditarik, sebagaimana yang berlaku dan sebab antaranya harga minyak naik melebihi USD50 satu tong sekarang ini, ialah kerana ketakutan bahawa rakyat Nigeria di tempat di mana didapati tempat perlombongan minyak di Nigeria itu akan memberontak kerana minyak itu tidak dapat apa-apa kepentingan kepada mereka.